Але камерцыйная дзейнасць Цэнтра ніяк не замінае дзейнасці выхаваўчай. Да прыкладу, адна з платных паслуг — Вяселле пад покрывам спадчыны. Сцэнарый мерапрыемства — унікальны. Усё ўвязана вакол жыта (асновы дабрабыту): Каб вам весела жылося, шчасліва вялося: у полі — уродзіста, у клеці — насыпіста, у млыне — намеліста, у дзяжы — падыходзіста, на стале — уедзіста!. Вось гэтае жыта малады і меле ў старажытных жорнах, а потым захоўвае ўсё жыццё. Таму і не дзіва, што па вяселлі ў Спадчыне — чэргі. Так што і ў Цэнтры — насыпіста.